laion/Wikipedia-Exotic huggingface dataset:
רביטל ויטלזון-יעקבס

רביטל ויטלזון-יעקבס (נולדה בשנת 1979) היא סטנדאפיסטית, סופרת ועיתונאית ישראלית. רביטל ויטלזון-יעקבס נולדה בשיכון בבלי בתל אביב ליצחק ושרה ויטלזון במשפחה ציונית דתית ליברלית. היא בוגרת תואר ראשון בפסיכולוגיה וספרות, ועבדה שנים רבות כמנהלת וקניינית ברשת סטימצקי. את קריירת הסטנד-אפ החלה במופע בשם "מלכת הביצה", ועם עליית הפייסבוק החלה מעלה פוסטים משעשעים על אימהות, ילדים, זוגיות והחיים עצמם. במקביל, הייתה לרביטל פינת רדיו בשם "הרבנית ויטלזון" בתוכנית "הבוקר עם טל ואביעד" של טל ברמן ואביעד קיסוס ב-Eco99fm, ופינה בתוכניות טלוויזיה – בה הייתה ממליצה על ספרים. בשנת 2015 החלה להעלות מופע סטנדאפ בשם "סטנדאפ להורים עייפים". במופע מדברת רביטל על סוגיות מחיי המשפחה, הזוגיות, וההורות. בנוסף, כותבת רביטל במוסף מוצ"ש של העיתון מקור ראשון, והיא אושיית פייסבוק ואינסטגרם. החל משנת 2018 מפרסמת ויטלזון "סרטוני אוטו", בהם היא יושבת ברכב המשפחתי ומדברת על נושאים שונים מעולם התוכן שלה. ויטלזון יעקבס הוציאה לאור שלושה ספרים: "תגידי מה את רוצה" (2018), "למה דווקא אני" (2020) ו"פי שניים" (2022). ויטלזון יעקבס מחזיקה קו מוצרים תחת המותג "מלכה", שמשווק מגוון מוצרי פנאי – כוסות, מחברות, חולצות, ספלים, מגשים ועוד. דמותה של ויטלזון יעקבס זכתה לחיקוי בתוכנית הסאטירה ארץ נהדרת. רביטל ויטלזון-יעקבס מתגוררת במושב כפר הרא"ה שבעמק חפר, נשואה לנדב ואמא לחמישה ילדים. אתר האינטרנט הרשמי של רביטל ויטלזון-יעקבס רביטל ויטלזון-יעקבס, ברשת החברתית פייסבוק רביטל ויטלזון-יעקבס, ברשת החברתית אקס (טוויטר) רביטל ויטלזון-יעקבס, ברשת החברתית אינסטגרם רביטל ויטלזון-יעקבס, סרטונים בערוץ היוטיוב רביטל ויטלזון-יעקבס, ברשת החברתית Goodreads ביקורת על הספר "תגידי מה את רוצה" מאת רביטל ויטלזון יעקבס, בבלוג "קואלת ספרים", יוני 20173 "עכשיו כל האבות הם אנסים בפוטנציה?": הפוסט שהסעיר את הרשת שיר זיו, אמא עושה צחוק, באתר www.israelhayom.co.il, ‏12 במרץ 2020 לראשונה: רביטל ויטלזון מקבלת חיקוי ב"ארץ נהדרת". צפו, באתר "סרוגים", 22 בספטמבר 2020 אימהות, זוגיות והטראומה שעברה: הסטנדאפיסטית שמדברת על הכול, באתר חדשות 13
ג'ק פיקינג

ג'ק פיקינג (באנגלית: Jake Picking; נולד ב-2 במרץ 1991) הוא שחקן קולנוע וטלוויזיה אמריקאי. הוא ידוע בעיקר בזכות תפקידו כרוק הדסון במיני-סדרה "הוליווד" (2020), שיצר ריאן מרפי. הוא ידוע גם בזכות תפקידו בתור שון קולייר בסרט "הגיבורים של בוסטון" משנת 2016. ג'ק פיקינג נולד בגרמניה, שם שירת אביו, איש צבא ארצות הברית, בוגר וסט פוינט, בזמן לידתו (על פי מקורות אחרים הוא נולד במדינת מסצ'וסטס בארצות הברית). עם זאת, הוא גדל בבוסטון, מסצ'וסטס. הוא למד באוניברסיטת ניו יורק שם פיקינג היה שחקן בקבוצת הוקי הקרח. הוא עזב את בית הספר לעסקים לאחר שנה כדי להיות שחקן. כשחקן הוקי קרח, פיקינג הופיע בפרסומת של ה-NHL לפני קריירת המשחק שלו. פיקינג נחשף למשחק בתיכון כאשר המורה שלו למתמטיקה עודד אותו לעשות זאת. מאוחר יותר לקח שיעורי משחק אצל סוכנת הליהוק קרולין פיקמן שעבדה עם בן אפלק ומאט דיימון שהיו בין בני חסותה. היא עודדה את פיקינג להתמקד במשחק. פיקינג החל ללכת לאודישנים בבוסטון, ובשנת 2013 ערך את הופעת הבכורה שלו בסרט הקולנוע "העולם על פי דאנקן" עם סטיב קארל. לאחר מכן הופיע בתפקידי אורח בין היתר בסדרה "איירונסייד". כדי להתחיל בקריירת משחק מקצועית הוא עבר ללוס אנג'לס. בשנת 2018 שיחק בסרט הפעולה והפשע "סיקאריו: הנקמה" בכיכובו של בניסיו דל טורו. בהמשך השנה השתתף בתור קיילר בסרט הקומדיה "מאבדים את זה". בשנת 2020 כיכב במיני-סדרה "הוליווד" שיצר ראיין מרפי עבור נטפליקס; פיקינג גילם שם את שחקן הקולנוע רוק הדסון. במרץ 2021 לוהק לתפקיד בסדרת הטלוויזיה "הגברת הראשונה". הסדרה עלתה לאקרנים בשנת 2022. באותה שנה שיחק בתפקיד משני בסרט הקולנוע "אהבה בשחקים: מאווריק" לצד טום קרוז. ג'ק פיקינג, ברשת החברתית אינסטגרם ג'ק פיקינג, במסד הנתונים הקולנועיים IMDb (באנגלית) Petski, Denise; Andreeva, Nellie (2019-09-27). "'Hollywood': Dylan McDermott, Samara Weaving, Jim Parsons, Maude Apatow & Joe Mantello Among Netflix Series Cast Additions". Deadline (באנגלית). נבדק ב-2020-04-17. "Rock-solid Jake Picking's journey from Boston to 'Hollywood'". Boston Herald (באנגלית אמריקאית). 2020-04-30. נבדק ב-2020-05-07. Janes, DeAnna (2020-05-01). "Jake Picking Felt Rock Hudson's Presence on the Set of "Hollywood"". Oprah Magazine (באנגלית אמריקאית). נבדק ב-2020-05-07. "Hollywood's Jake Picking on Playing Beefcakes, Receiving "Cruise Cakes"". W Magazine | Women's Fashion & Celebrity News (באנגלית אמריקאית). נבדק ב-2020-05-07. Denise Petski, Deadline, Deadline, ‏3 בפברואר 2021
The Way We Were: Original Soundtrack Recording

The Way We Were: Original Soundtrack Recording (בעברית: כך היינו: הפסקול המקורי) הוא פסקול לסרט "כך היינו", בכיכובם של ברברה סטרייסנד ורוברט רדפורד. הפסקול הופץ בינואר 1974. רצועות האלבום הולחנו על ידי מרווין האמליש ורובם הופקו על ידי פרד סאלם. האלבום זכה לביקורת חיובית ב-"AllMusic" אשר נתנו לאלבום ציון של 3 כוכבים מתוך 5 ואף הגיע למעמד אלבום זהב בארצות הברית, על מכירות של למעלה מ-500,000 עותקים במדינה בסך הכול. בקנדה האלבום הגיע למקום ה-23 במצעד האלבומים הקנדי. האלבום The Way We Were: Original Soundtrack Recording באתר Discogs The Way We Were (Original Soundtrack Recording) by Barbra Streisand, Apple Music (באנגלית)
רו-רו

פדרו מיגל קרבאליו דויס קוריירה (בפורטוגזית: Pedro Miguel Carvalho Deus Correia; נולד ב-6 באוגוסט 1990 ידוע בכינויו "רו-רו") הוא כדורגלן פורטוגזי-קטרי המשחק בעמדת המגן הימני בא-סד. רו-רו, נולד באלגאריו מם-מרטינס שבפורטוגל להורים ממוצא כף ורדי. רו-רו התחיל את הקריירה שלו בקבוצת כדורגל מקומית, ממנה עבר לבנפיקה ליסבון. בהמשך, שיחק בקבוצות הנערים של אסטרלה אמדורה, אשטוריל ופארנסה. בקיץ 2009, רו-רו הצטרף לקבוצה הבוגרת של פארנסה ששיחקה אז בליגה הרביעית. שנה לאחר מכן, חתם במיניירו אלחוסטרלנסה. בינואר 2011, רו-רו חתם באל-אהלי מליגת העל הקטרית. ב-7 בינואר 2012, רו-רו הבקיע את שער הבכורה שלו בקבוצה בהפסד 4-2 לאל-ח'ריתייאת. ב-31 בינואר 2016, רו-רו חתם בא-סד. בעונת 2016/2017, רו-רו הפך לשחקן הרכב בקבוצה ורשם 24 הופעות בליגה. בשנת 2016, רו-רו קיבל אזרחות קטרית, המאפשרת לו לשחק בנבחרת קטר. ב-29 במרץ 2016, רו-רו ערך את הופעת הבכורה שלו בנבחרת בהפסד 2-0 לסין. ב-23 בדצמבר 2017, רו-רו כבש את שער הבכורה שלו בנבחרת בניצחון 0-4 נגד תימן. רו-רו היה שותף לזכייה של הנבחרת בגביע אסיה בכדורגל 2019 לראשונה בתולדותיה. נכלל בסגל נבחרת קטר לטורניר מונדיאל 2022. נכלל בסגל נבחרת קטר לטורניר גביע אסיה 2023. א-סד ליגת העל הקטרית: 2018/2019 הגביע הקטרי: 2017 גביע האמיר הקטרי: 2017 גביע שייח' יאסים הקטרי: 2017 נבחרת קטר גביע אסיה בכדורגל: 2019 מדיה וקבצים בנושא רו-רו בוויקישיתוף רו-רו, ברשת החברתית אינסטגרם רו-רו, באתר Transfermarkt רו-רו, באתר Soccerway רו-רו, באתר WorldFootball.net רו-רו, באתר National Football Teams רו-רו, באתר FootballDatabase.eu רו-רו, באתר ESPN Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית) Our final list for Asia 🏆 בחשבון הטוויטר הרשמי של התאחדות הכדורגל הקטרית, 3 בינואר 2023 (באנגלית)
The Way We Were (אלבום)

The Way We Were (בעברית: כך היינו) הוא אלבומה ה-15 של הזמרת ברברה סטרייסנד, אשר יצא בינואר 1974 על ידי חברת התקליטים קולומביה רקורדס. בעקבות יציאת אלבום הפסקול לסרט "כך היינו", שיצא באותו החודש ובוצע גם על ידי סטרייסנד ומלחין הפסקול מרווין האמליש, בשנת 1998 יצאה לאלבום מהדורה נוספת אשר משלבת את שני האלבומים יחד ושניהם קיבלו מעמדי מכירות באותה השנה, האלבום של סטרייסנד קיבל מעמד של פלטינה כפולה והפסקל קיבל מעמד זהב. מתוך האלבום יצא הסינגל "The Way We Were" בתאריך 27 בספטמבר 1973 אשר זכה להצלחה רבה כאשר הגיע למקום הראשון בארצות הברית ואף הגיע שם למעמד פלטינה ב-16 באוגוסט 1997.. בנוסף הוא גם הגיע לעשירייה הפותחת בבריטניה ואוסטרליה. בסוף השנה הוא דורג כשיר המצליח ביותר בארצות הברית של 1974 ולימים דורג ברשימת 500 השירים הטובים ביותר של בילבורד. הסינגל השני שיצא מהאלבום היה השיר "All in Love Is Fair" אשר יצא במרץ אותה שנה אך הוא לא הצליח לשחזר את ההצלחה של הסינגל הקודם. חלק משירי האלבום היו מיועדים לאלבום בשם "The Singer" אשר היה מתוכנן לצאת ב-1970 אך נגנז מסיבות לא ידועות וסטרייסנד התחילה להקליט במקומו את Stoney End. מבחינה לירית האלבום עוסק בשיקום מערכות יחסים, וסוגי אהבה. כמו רוב אלבומיה של הזמרת באותה תקופה האלבום הוגדר כאלבום פופ. את האלבום הפיקו וואלי גולד, טומי ליפומה ומרטי פייץ'. האלבום קיבל ביקורות חיוביות ממבקרי המוזיקה אשר שיבחו את קולה של הזמרת ומצאו את האלבום כפוטנציאלי להצלחה. אך חלק מהמבקרים הרגישו שהאלבום לא תוכנן בקפידה ומתחו ביקורת על העובדה שבהרבה מהשירים הזמרת לא שרה בדרך כלל בהופעות. מבחינה מסחרית האלבום זכה להצלחה רבה בארצות הברית כאשר הגיע למקום הראשון במדינה והשיג מעמד פלטינה כפולה. בנוסף הוא גם הצליח להשיג מעמד פלטינה בקנדה ומעמד אלבום זהב באוסטרליה; שניהם הוענקו על ידי איגוד תעשיית ההקלטות האוסטרלי ואיגוד תעשיית ההקלטות הקנדי. מידע על האלבום The Way We Were באתר MusicBrainz מידע על האלבום The Way We Were באתר AllMusic האלבום The Way We Were באתר Discogs האלבום The Way We Were באתר ספוטיפיי 24 בספטמבר 1969 - 12 בדצמבר 1973 Gold/Platinum, Music Canada (באנגלית) ARIA Charts - Accreditations - 2000 Albums, web.archive.org, ‏2020-07-26
יחסי ברוניי–צ'ילה

יחסי ברוניי–צ'ילה הם יחסי החוץ בין ברוניי וצ'ילה. שתי המדינות באגן האוקיינוס השקט חברות בארגון הסחר העולמי, בשיתוף הפעולה הכלכלי של אסיה ופסיפיק (APEC) ובהסכם השותפות האסטרטגית הטרנס-פסיפית. במהלך אספת מנהיגי APEC‏ 2002, שנערכה בלוס קאבוס, מקסיקו, מנהיגי צ'ילה, סינגפור וניו זילנד החל משא ומתן על הסכם שותפות מדינות באגן האוקיינוס השקט, למשא ומתן שלהן התווספה ברוניי בשנת 2004, וחתמה עליו בשנה שלאחר מכן. משא ומתן על הסכם השותפות האסטרטגית הטרנס-פסיפית (הסכם TPSEP או P4) נכנס לבסוף לתוקף בשנת 2006, והם העמיקו את היחסים המסחריים בין המדינות החתומות, בנוסף לקביעת תזכירים בנושא שיתוף פעולה בעבודה וסביבתית. בשנת 2015, הסחר בין שתי המדינות הסתכם ב-20 אלף דולר, המהווה גידול של 50% לעומת חמש השנים שקדמו לה. המוצרים העיקריים שיצאה צ'ילה היו סלמון קפוא וטחבים מיובשים, ואילו המוצרים שיוצאו בעיקר על ידי ברוניי היו אביזרי רכב, כלי שולחן קרמיים ומעילים. ברוניי מיוצגת בצ'ילה באמצעות הנציב העליון באוטווה, קנדה. צ'ילה מיוצגת בברוניי באמצעות שגרירותה בקואלה לומפור, מלזיה, ובנוסף מחזיקה קונסוליית כבוד בבנדר סרי בגוואן. מדיה וקבצים בנושא יחסי ברוניי–צ'ילה בוויקישיתוף אתר על יחסי מדינות
שושה

האם התכוונתם ל... שושה (עיר) (Shusha) - עיר באזרבייג'ן שושה (מחוז) – מחוז באזרבייג'ן שושה (זמרת) (Xuxa) - זמרת ושחקנית ברזילאית שושה (ספר) – ספר מאת יצחק בשביס זינגר, שעובד למחזה שושא (Chauchat) - מקלע קל מתוצרת צרפת מתקופת מלחמת העולם הראשונה
יחסי גינאה המשוונית – צ'ילה

יחסי גינאה המשוונית–צ'ילה הם יחסי החוץ בין גינאה המשוונית וצ'ילה. למרות שיש קשר היסטורי בין שתי המדינות הללו, מכיוון ששתי המדינות היו חלק מהאימפריה הספרדית, לא התקיימו מגעים גדולים בין הקפיטניה חנרל של צ'ילה למושבות שהרכיבו את גינאה הספרדית (אלוביי, אנובון וקוריסקו, פרננדו פו (ביוקו) וריו מוני). היחסים הדיפלומטיים בין שתי המדינות החלו בשנת 1971, אם כי רק בשנת 1985 נוצרה נציגות רשמית לצ'ילה במדינה דרך משלחתה בגבון. לאחר סגירת המשלחת הזו והמשלחת בזאיר, נותרה צ'ילה ללא נציגות דיפלומטית בגינאה המשוונית. בשנת 1982 שתי המדינות חתמו על שני הסכמי שיתוף פעולה בסיסיים, האחד בעניינים מדעיים וטכניים והשני בתחום התרבות. הסחר בין שתי המדינות הסתכם בשנת 2016 ב-17 מיליון דולר, שהיוו גידול של 71% לעומת חמש השנים שקדמו לה. המוצרים העיקריים שיוצאו על ידי צ'ילה לגינאה המשוונית היו ספינות, יינות והודו קפוא, ואילו גינאה המשוונית מייצאת בלעדית גז טבעי נוזלי לצ'ילה. גינאה המשוונית מיוצגת בצ'ילה באמצעות הנציב העליון בברזיליה, ברזיל. צ'ילה מיוצגת בגינאה המשוונית באמצעות שגרירותה באו"ם.
Guilty

האם התכוונתם ל... Guilty (אלבום של ברברה סטרייסנד) Guilty (שיר של ברברה סטרייסנד ובארי גיב) Guilty (אלבום של איומי האמאסאקי)
שלום, חבר

שָׁלוֹם, חָבֵר הוא צמד המילים העבריות שאיתן נפרד נשיא ארצות הברית ביל קלינטון מיצחק רבין ב-4 בנובמבר 1995, לאחר שנודע שנרצח. בהודעה קצרה שמסר מחצר הבית הלבן הביע קלינטון את צערו: שלום חייב להיות, ושלום יהיה. זה המסר של ראש הממשלה רבין. יצחק רבין היה שותפי, חבר שלי. הערצתי אותו ואהבתי אותו מאוד. כיוון שמילים לא יוּכלו לבטא את רגשותיי, הרשו לי רק לומר: "שלום, חבר". — ביל קלינטון, 4 בנובמבר 1995 את המילים "שלום, חבר" ביטא קלינטון בעברית. הוא חזר עליהן גם בלווייתו של רבין, כעבור יומיים. באומרו מילים אלה טבע קלינטון את צמד המילים הללו כביטוי המסמל את הרצח ואת זכרו. מילות הפרֵדה מיצו את תחושת האבל של רבים בישראל ובעולם, ובחירתו של קלינטון לומר אותן בעברית נתנה להן מעמד מיוחד. תפקידה הכפול של המילה "שלום" בעברית, הן במובן של אי-מלחמה והן במשמעות של מילת פרֵדה סופית (בשונה מ"להתראות", המרמזת על המשכיות), העצימו את כוחו של הביטוי ואת מעמדו הסמלי. המילה "חבר", המעידה על קרבה ואהבה הדדית העניקה לביטוי נופך סנטימנטלי. עד להקמת מרכז יצחק רבין לחקר ישראל, הארגון העיקרי שעסק בהנצחת רבין היה העמותה "שלום, חבר". את הודעת קלינטון כתב אנתוני בלינקן, כותב הנאומים בממשלו ולימים מזכיר המדינה של ארצות הברית. הביטוי "שלום, חבר" הפך למעין אמרת כנף ששימשה בהקשר של זכר הרצח. ימים אחדים לאחר הרצח הופצו והופקו 750,000 סטיקרים ועליהם הביטוי "שלום, חבר.", שעוצב בגופן ״קורן״. הסטיקרים צורפו לעיתון "ידיעות אחרונות". במלאת שנה לרצח הודפסו סטיקרים חדשים, ועליהם המילים "חבר, אני זוכר". לאחר שנה הופק סטיקר שלישי, ועליו המילים "חבר, אתה חסר". בקרב מתנגדי רבין נפוצו סטיקרים ובהם פרפרזות על הביטוי: "הכול בגללך, חבר", "זה לא שלום, חבר" וכן "חבר, אתה אשם". הביטוי "שלום, חבר" היה למקור השראה לאמנים ומשוררים אחדים. הם השתמשו בו בשירים שכתבו בעקבות הרצח: השיר שלום חבר מאת יענקל'ה רוטבליט, בלחן של שלום חנוך ובביצוע אריק איינשטיין, מתוך תקליטו "לאן פרחו הפרפרים". השיר שלום חבר - מאת אפי נצר, בביצועו ובהלחנתו. בשיר שולבו מילים מתוך השיר "הרעות", שהיה אהוב על יצחק רבין. בשיר שירת הסטיקר מאת דויד גרוסמן ובביצוע להקת הדג נחש שולבו המשפטים "חבר, אתה חסר" ו"הכול בגללך, חבר" מתוך הסטיקרים. השיר שלום חבר - מאת דוד זיגמן, בביצוע שרית חדד ושריף יצא ארבעה ימים לאחר הרצח, אך למעשה נכתב כחצי שנה קודם לכן. שירת הסטיקר - שלום חבר, סרטון בערוץ "כאן חינוכית", באתר יוטיוב (אורך: 05:20) הודעת הנשיא ביל קלינטון לאחר שיצחק רבין נרצח, 4 בנובמבר 1995 עקיבא אלדר, רועי גרינוולד וסוכנויות הידיעות, קלינטון: "הערצתי אותו ואהבתי אותו. אני מבקש להיפרד ממנו במלים: 'שלום חבר'", באתר הארץ, 29 באוקטובר 2001 רועי סמיוני, קצת יותר מהאפרוריות של בלינקן, קצת פחות מהצבעוניות של אמסלם, באתר הארץ, 15 בנובמבר 2023 https://clinton.presidentiallibraries.us/items/show/9328 חבר, אתה חופר: הדרכים הרעות לזכור את יצחק רבין, באתר וואלה, 19 באוקטובר 2010 אפרת וייס, בג"ץ דחה העתירה לקיים את ההפגנה "חבר, אתה אשם", באתר ynet, 4 בנובמבר 2001 מילות השיר "שלום חבר", באתר שירונט מילות השיר "שלום חבר", באתר שירונט מילות השיר "שלום חבר", באתר שירונט
יחסי גינאה המשוונית – גרמניה

יחסי גינאה המשוונית–גרמניה הם יחסי החוץ בין גינאה המשוונית וגרמניה. היחסים המדיניים בין גרמניה לגינאה המשוונית אינם חזקים במיוחד. שגרירות גרמניה במלאבו נפתחה רק בשנת 2010. שתי המדינות ישבו יחד כחברות לא קבועות במועצת הביטחון של האו"ם בשנת 2019. כבר בספטמבר 2018 נערכה פגישה במהלך האספה הכללית של עצרת האו"ם בניו יורק בין הנשיא אוביאנג ושר החוץ הגרמני מאס. יחסי הסחר הדו צדדיים מתפתחים ברמה צנועה עם מגמה חיובית. גרמניה מייצאת בעיקר משקאות, ציוד ייצור, מכונות ומכוניות, ומייבאת מוצרי נפט וכימיקלים מגינאה המשוונית. ההוצאות הממשלתיות הגבוהות מאוד על תשתיות ובמגזר הבנייה שהתאפשרו בעקבות תנופת הנפט, פותחות הזדמנויות עסקיות עבור חברות גרמניות, אשר, עם זאת, קשורות לסיכונים ניכרים בסביבה קשה. המיתון המתמשך בשנים האחרונות העיב על האקלים העסקי. סיוע לפיתוח גרמני ניתן עד אמצע שנות התשעים. מאז, גינאה המשוונית לא העפילה לתוכניות אלה בגלל הכנסותיה הגבוהות לנפש. מדי שנה נותנת השגרירות הגרמנית חסות למספר פרויקטים מיקרו בתחומי החקלאות, המגוון הביולוגי, החינוך והבריאות. מערכות היחסים התרבותיות מבוססות על יוזמות של יחידים או של השגרירות. אין מכון תרבות, וכן אין שיעורי גרמנית בבתי ספר או אוניברסיטאות בגינאה המשוונית. בשנים האחרונות ביצעה שגרירות גרמניה במלאבו פרויקטים תרבותיים ואמצעים לקידום ספורט בשיתוף פעולה עם שותפים אירופיים. גינאה המשוונית מחזיקה בגרמניה שגרירות בברלין. גרמניה מחזיקה בגינאה המשוונית שגרירות במלאבו. מדיה וקבצים בנושא יחסי גינאה המשוונית – גרמניה בוויקישיתוף יחסי גינאה המשוונית–גרמניה באתר משרד החוץ הגרמני יחסי גינאה המשוונית–גרמניה באתר משרד החוץ הגרמני אתר על יחסי מדינות
אסטרסונד (כדורגל)

אסטרסונד (באנגלית: Östersunds Fotbollsklubb, הידוע בכינויו Östersunds FK ,Östersund ÖFK, או, ÖFK, הוא מועדון כדורגל שוודי מהעיר אסטרסונד. המועדון הוקם בשנת 1996 לאחר מיזוגם של מסבר מועדונים מהעיר אסטרסונד. המועדון הוקם בשנת 1996 כאשר שלושת המועדונים המקומיים Ope IF, IFK Östersund ו-Östersund / Torvalla FF התמזגו, במטרה ליצור מועדון אשר יבסס עצמו בליגות הבכירות בשוודיה. ב-1997, הצטרף למיזוג גם מועדון IF המקומי. בשנת 2000 אוחד מועדון חמישי למיזוג כאשר Fältjägarnas IF הצטרף גם הוא. במהלך שנות ה-2000 החל המועדון לשתף פעולה עם המועדון האנגלי סוונסי סיטי, והאחרונה אף הגיעה לשחק מול אסטרסונד למשחק הפתיחה של האצטדיון המקומי. ב-2011 חתם במועדון המאמן שחקן העבר האנגלי גרהאם פוטר ובאמצעות מספר החתמות מוצלחות, הצליח המועדון לטפס בהדרכתו מהליגה הרביעית אל הליגה השלישית ובעונה שלאחר מכן לטפס גם לליגת המשנה. בעונה הראשונה בליגת המשנה, סיימה הקבוצה במקום העשירי. בינואר 2014 הודיע המועדון כי חתם על עסקה בשווי חצי מיליארד קרונות עם ממשלת לוב על מנת שיפתח ויחנך 250 כדורגלנים לובים צעירים מדי שנה, למעט השנה הראשונה בה היו צריכים לעשות זאת עם 60 צעירים. העסקה הייתה צפויה להעלות את הרווחים השנתיים של המועדון ביותר מ-50%, אולם העסקה מעולם לא התממשה מסיבות שאינן ברורות. ב-27 באוקטובר 2015 עלה המועדון לראשונה בתולדותיו לליגת העל השוודית. בעונה הראשונה סיימה הקבוצה במקום השמיני. בשנת 2017 זכתה הקבוצה לראשונה בתולדותיה בגביע השוודי לאחר שגברה במשחק הגמר 1–4 על נורשפין, ובכך גם העפילה הקבוצה לראשונה בתולדותיה למוקדמות הליגה האירופית. בסיבוב המוקדמות השני הפתיעה הקבוצה כשהדיחה את גלאטסאריי הטורקית לאחר ניצחון 1–3 בסיכום שני המשחקים. לאחר מכן הדיחה הקבוצה את פולה אש מלוקסמבורג, ובשלב הפלייאוף הדיחה את פאוק סלוניקי והעפילה לשלב הבתים. לאחר שהפסידה רק משחק אחד בשלב הבתים, סיימה הקבוצה במקום השני, לאחר אתלטיק בילבאו וכשהיא מקדימה את הרטה ברלין ואת זוריה לוהנסק האוקראינית ובכך הפך למועדון השוודי הראשון שמעפיל משלב הבתים במפעל זה. בשלב 32 האחרונות הוגרלה הקבוצה לשחק מול ארסנל מהפרמייר ליג אותה הצליחה לנצח 1–2 באצטדיון האמירויות אולם הודחה לאחר שהפסידה בשוודיה 0-3. באפריל 2018 נעצר יו"ר המועדון, דניאל קינברג, בחשד להעלמות מס בחסות המועדון. אליפות הליגה השוודית השלישית: 2012 אליפות הליגה השוודית הרביעית: 2011 הגביע השוודי: 2016/2017 מדיה וקבצים בנושא אסטרסונד בוויקישיתוף אתר האינטרנט הרשמי של אסטרסונד (בשוודית) פרופיל, באתר Transfermarkt פרופיל, באתר Soccerway פרופיל, באתר FootballDatabase.eu McRae, Donald (2018-02-12). "Graham Potter: 'I've shown there's another path for English managers'". The Guardian (באנגלית בריטית). ISSN 0261-3077. נבדק ב-2020-09-29. FotbollZ.se - ÖFK Tillbaka blick, www.fotbollz.se Superettanklubben får en halv miljard, Aftonbladet (בשוודית) Sjölund, Fredrik; fredrik.sjolund@sr.se. "Libyen-samarbete skjuts upp ytterligare". Sveriges Radio (בשוודית). נבדק ב-2020-09-29. Östersunds FK allsvenskt för första gången, SVT Sport, ‏27 באוקטובר 2015 (בשוודית) How Graham Potter transformed Ostersund and inspired Sweden's north, The Independent, ‏14 בפברואר 2018 (באנגלית) Kindberg inte längre anhållen, Östersunds FK (ב־)
סנטה אוויטה

סנטה אוויטה (Santa Evita) הוא רומן משנת 1995 מאת הסופר הארגנטינאי תומאס אלוי מרטינס . בתערובת של עובדות וסיפורת, הרומן מתמקד בגברת הראשונה של ארגנטינה אווה פרון ועוקב אחר גופתה החנוטה לאחר מותה מסרטן בגיל 33. הספר הפך לרב מכר בארגנטינה ותורגם לשפות רבות. ברחבי העולם, לפי הערכות, נמכרו 10 מיליון עותקים, מה שהופך אותו לאחד הספרים הנמכרים ביותר בכל הזמנים. בשנת 2020 עובד הספר למיני-סדרה בת 7 פרקים בהפקת סלמה הייק ובכיכובה של נטליה אוריירו כאווה פרון. Fox, Margalit (2010-02-06). "Tomás Eloy Martínez, Argentine Author Who Merged Fact With Fancy, Dies at 75". The New York Times. נבדק ב-2012-04-11. Britannica on Santa Evita: "Martínez was best known as the author of two classics of Argentine and Latin American literature: La novela de Perón (1985, The Perón Novel, 1988) and Santa Evita (1995, Eng. trans., 1995); the latter was translated into 30 languages and sold more than 10 million copies." (22 November 2007) Kakutani, Michiko (1996-09-20). "The Legend of Evita as Latin Gothic". The New York Times. נבדק ב-2012-04-11.
פסגת דאנטה

פסגת דאנטה הוא סרט אסונות משנת 1997, בביומו של רוג'ר דונלדסון ובכיכובם של פירס ברוסנן, לינדה המילטון ואליזבת הופמן. הסרט יצא ב-7 בפברואר בהפקת אולפני יוניברסל. בשנת 1993 הגאולוג-וולקנולוג הארי המילטון (ברוסנן) מאבד את אהובתו בהתפרצות הר געש בקולומביה. בהווה, הארי נשלח על ידי הבוס שלו, דר' פול דרייפוס לחקור אירועים גאולוגיים מוזרים בעיירה שלווה בשם פסגת דאנטה הנמצאת למרגלות הר געש רדום זה 7000 שנה. כשהוא מלווה בראשת העיר רייצ'ל וונדו הוא מגיע לאגם שלוו שלחופו גרה חמותה של רייצ'ל, רות, ומגלה שם עצים מתים, וה-pH של המים יורד עד 3.48. יחד עם ילדיה של רייצ'ל הם עולים למעיינות החמים ומגלים גופות של זוג מתרחצים שהתבשלו למוות ועם כוויות קורוזיה. הארי קורא לאספת עירייה ומתריע, אבל פול מגיע ומרגיע שהסכנה קלושה. לאחר כשבוע ללא תוצאות ברורות הארי והצוות שלו מתכוון לעזוב אבל הארי מגלה שהמים במאגר הפכו לגופריתיים, סימן ברור להתפרצות קרבה. הוא קורא לאספת תושבים כשבעיצומה מתחילה פעילות וולקנית מההר. גרהם ולורן, הילדים של רייצ'ל, נוהגים את הרכב המשפחתי להר כדי להציל את הסבתא והארי ורייצ'ל נוהגים בעקבותיהם. בדרך עצים מתמוטטים מאחוריהם וחוסמים את הכביש. כשהם מגיעים לרות לבה זורמת ממיסה את הרכבים והם נכנסים לסירת מנוע ומתחילים לשוט באגם. בדרך הם מגלים שכל הדגים באגם מתים ומים מתחילים לחלחל ולהמיס את הסירה: האפר הגופרתי הפך את האגם לחומצי מאוד. בחצי הדרך מדחף המנוע מאוכל לגמרי והם נתקעים. הארי מנסה לחתור עם המעיל שלו אבל לא זז מספיק מהר. רות קופצת למים החומציים ודוחפת את הסירה לרציף ועולה ליבשה מלאה כוויות קורוזיה. כולם עולם ליבשה שניות לפני שרציף העץ והסירה מתמוטטים. רות מתה בייסורים מהכוויות. צוות הוולקנולוגים מצליח לברוח מהעיר אבל פול נלכד בשיטפון וטובע. הארי ורייצ'ל מגיעים לביתן המחקר והארי לוקח משם מכשיר איתור שנאס"א שלחו להם. ביודעו שנותרו שניות ספורות הוא מסיע את רכב ה-4X4 של הריינג'רים לתוך מכרה נטוש וזה מתמוטט מאחריהם. ההר מתפרץ ומכסה את כל האזור באפר. הארי מצליח לשלוח אות במכשיר והם מחולצים. "פסגת דאנטה", במסד הנתונים הקולנועיים IMDb (באנגלית) "פסגת דאנטה", באתר נטפליקס "פסגת דאנטה", באתר AllMovie (באנגלית) "פסגת דאנטה", באתר Rotten Tomatoes (באנגלית) "פסגת דאנטה", באתר Box Office Mojo (באנגלית) "פסגת דאנטה", באתר Metacritic (באנגלית) "פסגת דאנטה", במסד הנתונים הקולנועיים KinoPoisk (ברוסית)
אלכסנדר ז'ירוב

אלכסנדר ויאצ'סלבוביץ' ז'ירוב (ברוסית: Алекса́ндр Вячесла́вович Жи́ров; נולד ב-24 בינואר 1991, ברנאול, ברית המועצות) הוא כדורגלן רוסי, המשחק כקשר בקבוצת בלטיקה קלינינגרד. ז'ירוב הוא בוגר האקדמיה לכדורגל של מועדון הכדורגל דינמו ברנאול. הוא החל את הקריירה במועדון הולדתו, שעבורו שיחק בבית המזרח של הליגה השנייה במשך שתי עונות וחצי. באמצע עונת 2012/13 הוא חתם במועדון הליגה הלאומית וולגר אסטרחן, אך כעבור חצי שנה המועדון ירד ליגה. בעונת 2013/14, יחד עם המועדון, הוא זכה באליפות הדרום של הליגה השנייה. בעונת 2014/15 הוא שיחק 32 משחקים וכבש שער אחד. ב-19 ביוני 2015 עבר לאנז'י מחצ'קלה לאחר שחתם על חוזה למשך 3 שנים. ב-29 באוגוסט 2015, במשחק המחזור השביעי באליפות רוסיה, כבש שער נגד ספרטק מוסקבה. בעונת 2015/16 הוא לקח חלק בכול משחקי אנז'י בליגת העל הרוסית בכדורגל ושיחק במשחק הפלייאוף על הזכות להישאר בליגה נגד וולגר אסטרחן. ב-5 בספטמבר 2016 עזב את הקבוצה. ב-15 בספטמבר 2016 חתם בטום טומסק עד לסיום עונת 2016/17. את הופעת הבכורה שלו ערך ב-17 בספטמבר 2016 במשחק מול ארסנל טולה. בסוף דצמבר 2016 נודע כי סיים את החוזה עקב פיגורי שכר והפך לשחקן חופשי. בינואר 2017 הוא חתם על חוזה עם קרסנודאר, אך מעולם לא שיחק בהרכב הקבוצה הבוגרת, הוא הושאל ב-31 בינואר 2017 לקבוצתו הקודמת אנז'י וב-13 בפברואר 2018 הוא עבר יניסיי מהליגה הלאומית, בסוף העונה רשם 14 משחקים במדי אנז'י. ב-1 ביולי 2018 זכה להתעניינות מגרמניה וחתם בס.ו. זנדהאוזן מהבונדסליגה השנייה. ב-13 במרץ 2015 הוא נכלל על ידי המאמן הראשי של נבחרת רוסיה פאביו קאפלו בסגל המורחב של הנבחרת הלאומית להשתתפות במשחק המוקדמות מול נבחרת מונטנגרו בכדורגל ובמשחק ידידות עם נבחרת קזחסטן, אך לא הופיע על המגרש במשחקים מול נבחרות אלה. ב-28 בספטמבר 2020 הוא זומן על ידי סטניסלב צ'רצ'סוב לסגל רוסיה למשחק ליגת האומות מול טורקיה והונגריה ולמשחק הידידות מול שוודיה באוקוטובר 2020. מדיה וקבצים בנושא אלכסנדר ז'ירוב בוויקישיתוף אלכסנדר ז'ירוב, באתר Transfermarkt אלכסנדר ז'ירוב, באתר Soccerway אלכסנדר ז'ירוב, באתר WorldFootball.net אלכסנדר ז'ירוב, באתר FootballDatabase.eu "Александр Жиров перешел в «Анжи»" (ברוסית). Официальный сайт ФК «Анжи». 2015-06-19. נבדק ב-2016-10-08. "Александр Жиров забил победный мяч «Анжи» в ворота «Спартака» на его поле" (ברוסית). Ефрофутбол. 2015-08-29. אורכב מ-המקור ב-2015-09-24. נבדק ב-2016-10-08. "«Анжи» расторг контракт с Жировым" (ברוסית). Sports.ru. 2016-09-05. נבדק ב-2016-10-08. "Александр Жиров стал игроком «Томи»" (ברוסית). Официальный сайт ФК «Томь». 2016-09-15. נבדק ב-2016-10-08. "Расширенный состав национальной сборной" (ברוסית). Официальный сайт РФС. 2015-03-13. אורכב מ-המקור ב-2016-09-11. נבדק ב-2016-10-08.